Awtor dźensa
Křesćan Korjeńk
„Je kónc, je kónc, je ze wšěm kónc ...“ Ně, ně, nochcu tu žanu paniku šěrić. Definitiwnje pak je so po sobotnej pokalnej hrě skónčił čas trenarstwa Jürgena Kloppa pola žołto-čornych z Dortmunda. Emocionalne to wokomiki po wothwizdanju poslednjeje koparskeje partije pod jeho zamołwitosću. Ćim bóle hišće, dokelž so nichtó rady z poražku njerozžohnuje. Na kóncu běše mustwo z Wolfsburga rezolutniše a je swoje šansy efektiwnje wužiwało. Klopp je šoł – dokal pak póńdźe, wě dotal snano jeničce wón. Hač drje w tajkich situacijach jeničce pjenjezy rozsudźa? Bórze smy mudriši, ale spekulacije so wšědnje w medijach šěrja. Mnozy Jürgena Kloppa lubowachu, snano runje telko jeho njelubowaše. Wón je wjele zdokonjał, ale to su mjeztym wšitko stawizny.
Minjeny pjatk smy w Ralbicach tež pohladali kusk do šulskich stawiznow. 40lětne wobstaće tamnišeje serbskeje šule je tež ze sportom wusko zwjazane. To wědźachu wšelacy hosćo hódnoćić, jako darichu kubłanišću sportowe bule.
ceb_Latn fin_Latn szl_Latn szl_Latn